HMPRO ปิดเทรดวอลุ่มทะลุ 600 ลบ.จับตาไตรมาส 4 ไฮซีซั่นธุรกิจ
HMPRO ปิดเทรดวอลุ่มหนาแน่นเกิน 600 ลบ.จับตาไตรมาส 4 ไฮซีซั่นธุรกิจ โดยปิดตลาดวันนี้อยู่ที่ 7.35 บาท ปรับตัวขึ้น 0.25 บาท หรือ 3.52% มูลค่าซื้อขาย 626.15 ล้านบาท
27 ต.ค. 2558

ผู้สื่อข่าวรายงานว่า ราคาหุ้นบริษัท โฮม โปรดักส์ เซ็นเตอร์ จำกัด (มหาชน) หรือ HMPRO ปิดตลาดวันนี้อยู่ที่ 7.35 บาท ปรับตัวขึ้น 0.25 บาท หรือ 3.52% มูลค่าซื้อขาย 626.15 ล้านบาท  โดยเปิดตลาดที่ 7.15 บาท ระหว่างวันย่อแตะระดับต่ำสุดที่ 7.10 และปรับตัวขึ้นสูงสุดที่ 7.50 บาท
บล.อาร์เอชบี โอเอสเค แนะนำ “Neutral” ราคาเป้าหมาย 7.60 บาท/หุ้น มอง กำไรสุทธิในรอบ 9M58 คิดเป็นสัดส่วน 69% ของประมาณการทั้งปีของเราที่ 3.41 พันล้านบาท (+3% y-o-y) ซึ่งแม้ว่า SSSG อาจไม่สามารถทำได้ที่เราคาดไว้ที่ 0%
แต่จากการวิเคราะห์ความอ่อนไหว พบว่าการเปลี่ยนแปลงของ SSSG 1ppt จะส่งผลต่อกำไรสุทธิเพียง 0.8% เท่านั้น ในขณะที่ catalyst ระยะสั้นมาจากช่วงไฮซีซั่นในไตรมาส 4/58 และการจัดอีเวนท์ลดราคาในช่วงกลางเดือนพฤศจิกายน ช่วยหนุนรายได้ให้เพิ่มขึ้น อีกทั้งยังได้รับอานิสงส์ทางอ้อมจากมาตรการกระตุ้นเศรษฐกิจของภาคอสังหาริมทรัพย์ที่จะเริ่มบังคับใช้ในช่วงกลางเดือนตุลาคมนี้อีกด้วย